Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 6755

a) Szabványok és Ajánlott Gyakorlatok, melyeket a Tanács az Egyezmény rendelkezései értelmében elfogadott. Ezek meghatározása a következő: Szabvány: fizikai jellemzőkre, kialakításra, anyagra, teljesítményre, személyzetre vagy eljárásra vonatkozó minden olyan pontosan körülírt meghatározás, melynek egységes alkalmazása a nemzetközi repülés biztonsága és rendszeressége érdekében szükséges, és a Szerződő Államok alkalmazni fognak az Egyezménynek megfelelően, illetőleg, ha ezek teljesítése nem lehetséges, akkor kötelesek értesíteni erről a Tanácsot a 38. Cikkely értelmében. Ajánlott gyakorlat: fizikai jellemzőkre, kialakításra, anyagra, teljesítményre, személyzetre, vagy eljárásra vonatkozó minden olyan pontosan körülírt meghatározás, melynek egységes alkalmazását a nemzetközi repülés biztonsága, rendszeressége és hatékony végrehajtása szempontjából kívánatosnak tartottak, és amelyhez az Egyezmény értelmében a Szerződő Államok alkalmazkodni fognak.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes